LIETUVOS RESPUBLIKOS FINANSŲ MINISTRAS

Į S A K Y M A S

DĖL LIETUVOS RESPUBLIKOS FINANSŲ MINISTRAS 2004 M. SAUSIO 28 D. ĮSAKYMO NR. 1K-033 „DĖL LIETUVOS 2004–2006 M. BENDROJO PROGRAMAVIMO DOKUMENTO PRIEMONIŲ IR PROJEKTŲ, FINANSUOJAMŲ ĮGYVENDINANT ŠIAS PRIEMONES, ADMINISTRAVIMO IR FINANSAVIMO TAISYKLIŲ PATVIRTINIMO“ PAKEITIMO

2005 m. gruodžio 21 d. Nr. 1K-390

Vilnius

Pakeičiu Lietuvos 2004–2006 m. bendrojo programavimo dokumento priemonių ir projektų, finansuojamų įgyvendinant šias priemones, administravimo ir finansavimo taisykles, patvirtintas Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004–2006 m. bendrojo programavimo dokumento priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599, Nr. 93-3421; 2005, Nr. 21-667, Nr. 64-2314):

1. Išdėstau 191 punktą taip:

„191. Nustačiusi paramos sutarties pažeidimų, įgyvendinančioji institucija šią informaciją registruoja SFMIS bei nustatytų ir įtariamų pažeidimų registracijos žurnale (toliau vadinama – nustatytų ir įtariamų pažeidimų registracijos žurnalas), kurio pavyzdinė forma nustatyta Europos Sąjungos finansinės paramos naudojimo pažeidimų nustatymo bei šalinimo ir apribojimų gauti Europos Sąjungos finansinę paramą nustatymo taisyklėse, patvirtintose finansų ministro 2005 m. spalio 17 d. įsakymu Nr. 1K-307 (Žin., 2005, Nr. 127-4588), sustabdo projekto vykdytojo mokėjimo prašymų nagrinėjimą, apie nustatytus paramos sutarties pažeidimus informuoja tarpinę instituciją ir prašo sustabdyti paramos lėšų išmokėjimą, kol projekto vykdytojas pašalins nustatytus pažeidimus. Paramos lėšų išmokėjimas gali būti atnaujintas tik projekto vykdytojui pašalinus visus nustatytus pažeidimus. Jei įgyvendinančioji institucija, atlikusi patikrą vietoje, įtaria, kad projekto vykdytojo pažeidimai yra nusikalstamo pobūdžio, ji nedelsdama, bet ne vėliau kaip per 5 darbo dienas apie tai informuoja tarpinę instituciją, kuriai teikia vieną iš Taisyklių 213 punkte nurodytų siūlymų, vadovaujančiąją ir mokėjimo institucijas ir Finansinių nusikaltimų tyrimo tarnybą prie Vidaus reikalų ministerijos (toliau vadinama – FNTT). Įgyvendinančioji institucija tam naudoja pranešimo apie pažeidimą pagal Europos Komisijos 2004 m. liepos 11 d. reglamento Nr. 1681/94 3 ir 5 straipsnius (toliau vadinama – pranešimas apie pažeidimą) formą (Taisyklių 26 priedas), kurios pildymo instrukcija yra nurodyta Taisyklių 27 priede. Kartu su pranešimu apie pažeidimą įgyvendinančioji institucija pateikia visus turimus su pažeidimu susijusius dokumentus ir informaciją.“.

2. Išdėstau 211 punkto pirmąją pastraipą taip:

„211. Pažeidimas gali būti nustatomas tuomet, kai projekto vykdytojas:“.

3. Papildau nauju 211.17 punktu (buvusį 211.17 punktą laikau atitinkamai 211.18 punktu):

„211.17. vykdydamas projektą pažeidžia Tarybos 1999 m. birželio 21 d. reglamente Nr. 1260/1999 nustatytus suderinamumo principus;“.

4. Išbraukiu 212 punkte žodžius „registruoja informaciją apie pažeidimus SFMIS ir“.

5. Išdėstau 213 punktą taip:

„213. Įgyvendinančioji institucija, atlikusi papildomą projekto vykdytojo gautų dokumentų patikrinimą ir/arba patikrą vietoje ir nustačiusi tam tikrų pažeidimų, nustato projekto vykdytojui terminą (ne ilgesnį kaip 10 darbo dienų), per kurį nustatyti pažeidimai turi būti ištaisyti, jei, jos nuomone, nustatytus pažeidimus galima ištaisyti, sustabdo projekto vykdytojo pateiktų mokėjimo prašymų nagrinėjimą ir prašo tarpinės institucijos sustabdyti paramos lėšų išmokėjimą, kol projekto vykdytojas pašalins nustatytus pažeidimus. Jei nustatytų pažeidimų, įgyvendinančiosios institucijos nuomone, ištaisyti neįmanoma, taip pat jei projekto vykdytojas per nustatytą terminą pažeidimų nepašalina, ji nedelsdama apie tai informuoja tarpinę instituciją bei siūlo:

213.1. jei paramos sutartis yra trišalė:

213.1.1. nutraukti paramos sutartį ir pareikalauti grąžinti sumokėtas paramos lėšas;

213.1.2. sumažinti paramą projekto vykdytojui ir/arba pareikalauti grąžinti sumokėtų paramos lėšų dalį;

213.1.3. kitus siūlymus;

213.2. jei paramos sutartis yra dvišalė:

213.2.1. pritarti paramos sutarties nutraukimui ir reikalavimui grąžinti sumokėtas paramos lėšas;

213.2.2. sumažinti paramą projekto vykdytojui ir/arba pritarti reikalavimui grąžinti sumokėtų paramos lėšų dalį;

213.2.3. kitus siūlymus.“.

6. Išdėstau 214 punktą taip:

„214. Tuo atveju, jei yra nustatyta ar įtariama nusikalstama veika, įgyvendinančioji institucija nedelsdama informuoja tarpinę, vadovaujančiąją ir mokėjimo institucijas ir FNTT. Įgyvendinančioji institucija tam naudoja pranešimo apie pažeidimą (Taisyklių 26 priedas) formą kartu pateikdama visus turimus su pažeidimu susijusius dokumentus ir informaciją.“.

7. Išdėstau 215 punktą taip:

„215. Tarpinė institucija, gavusi vieną iš Taisyklių 213 punkte nurodytų įgyvendinančiosios institucijos pasiūlymų, nedelsdama, bet ne vėliau kaip per 10 darbo dienų išnagrinėja šį pasiūlymą ir priima sprendimą:

215.1. jei paramos sutartis yra trišalė:

215.1.1. sustabdyti paramos lėšų išmokėjimą, kol projekto vykdytojas pašalins nustatytus pažeidimus;

215.1.2. nutraukti paramos sutartį ir pareikalauti grąžinti sumokėtas paramos lėšas;

215.1.3. sumažinti paramą projekto vykdytojui ir/arba pareikalauti grąžinti sumokėtų paramos lėšų dalį;

215.1.4. įgyvendinančiosios institucijos siūlymą atmesti kaip nepagrįstą;

215.1.5. kitą sprendimą;

215.2. jei paramos sutartis yra dvišalė:

215.2.1. sustabdyti paramos lėšų išmokėjimą, kol projekto vykdytojas pašalins nustatytus pažeidimus;

215.2.2. pritarti paramos sutarties nutraukimui ir reikalavimui grąžinti sumokėtas paramos lėšas;

215.2.3. sumažinti paramą projekto vykdytojui ir/arba pritarti reikalavimui grąžinti sumokėtų paramos lėšų dalį;

215.2.4. įgyvendinančiosios institucijos siūlymą atmesti kaip nepagrįstą;

215.2.5. kitą sprendimą.“.

8. Papildau šiuo 2151 punktu:

„2151. Tarpinė institucija, įtarusi arba nustačiusi pažeidimus ir/arba gavusi informaciją apie įtariamus arba nustatytus pažeidimus iš vadovaujančiosios institucijos, mokėjimo institucijos, Valstybės kontrolės, Europos Komisijos, Europos audito rūmų ir trečiųjų šalių, gali nuspręsti:

2151.1 jei paramos sutartis yra trišalė:

2151.1.1. sustabdyti paramos lėšų išmokėjimą, kol projekto vykdytojas pašalins nustatytus pažeidimus;

2151.1.2. nutraukti paramos sutartį ir pareikalauti grąžinti sumokėtas paramos lėšas;

2151.1.3. sumažinti paramą projekto vykdytojui ir/arba pareikalauti grąžinti sumokėtų paramos lėšų dalį;

2151.1.4. priimti kitą sprendimą;

2151.2. jei paramos sutartis yra dvišalė:

2151.2.1. sustabdyti paramos lėšų išmokėjimą, kol projekto vykdytojas pašalins nustatytus pažeidimus;

2151.2.2. pavesti įgyvendinančiajai institucijai nutraukti paramos sutartį ir pareikalauti grąžinti sumokėtas paramos lėšas;

2151.2.3. sumažinti paramą projekto vykdytojui ir/arba pavesti įgyvendinančiajai institucijai pareikalauti grąžinti sumokėtų paramos lėšų dalį;

2151.2.4. priimti kitą sprendimą.“.

9. Išdėstau 216 punktą taip:

„216. Tarpinė ir įgyvendinančioji institucijos, priimdamos sprendimą dėl netinkamai įgyvendinamų projektų, atsižvelgia į tai, ar projektas įgyvendinamas netinkamai dėl projekto vykdytojo kaltės bei aplaidumo ar dėl objektyvių aplinkybių, kurių buvo neįmanoma numatyti teikiant projekto paraišką.“.

10. Išdėstau 217 punktą taip:

„217. Tarpinė institucija nedelsdama, bet ne vėliau kaip per 5 darbo dienas nuo sprendimo priėmimo dienos apie priimtą sprendimą informuoja įgyvendinančiąją instituciją. Įgyvendinančioji institucija nedelsdama, bet ne vėliau kaip per 5 darbo dienas apie tarpinės institucijos priimtą sprendimą, jei paramos sutartis yra trišalė, arba apie savo priimtą sprendimą, jei paramos sutartis yra dvišalė, informuoja projekto vykdytoją.“.

11. Papildau šiuo 2231 punktu:

„2231. Įgyvendinančioji ir tarpinė institucijos, nustačiusios ir/arba gavusios informaciją apie pažeidimus, taip pat informaciją apie visus šiame skirsnyje nurodytus atliktus veiksmus, susijusius su pažeidimais, registruoja SFMIS bei nustatytų ir įtariamų pažeidimų registracijos žurnale.“.

12. Išdėstau 235 punktą taip:

„235. Įgyvendinančioji institucija, pastebėjusi Tarybos 1999 m. birželio 21 d. reglamente Nr. 1260/1999 nustatyto suderinamumo principo pažeidimų, apie tai informuoja tarpinę instituciją ir projekto vykdytoją, nustatydama terminą šiems pažeidimams pašalinti, jei įmanoma ir jei reikia, — pažeidimų pašalinimo priemones ir atlieka pažeidimų šalinimo priežiūrą. Tuo atveju, jei tolesnis projekto įgyvendinimas prieštarautų suderinamumo principui arba pažeidimo neįmanoma pašalinti, arba projekto vykdytojas per nustatytą terminą jo nepašalino, įgyvendinančioji institucija nedelsdama apie tai informuoja tarpinę instituciją, kuriai teikia vieną iš Taisyklių 213 punkte nurodytų siūlymų.“.

13. Išdėstau 250.5 punktą taip:

„250.5. iki sausio 15 d., balandžio 15 d., liepos 15 d. ir spalio 15 d. – pranešimus apie pažeidimus (Taisyklių 26 priedas), taip pat šių pranešimų elektroninius variantus. Jei per ataskaitinį ketvirtį pažeidimų nebuvo nustatyta arba įtarta, įgyvendinančioji institucija apie tai informuoja tarpinę instituciją ir teikia atnaujintą informaciją apie pažeidimų šalinimą pagal Europos Komisijos 2004 m. liepos 11 d. reglamento Nr. 1681/94 5 straipsnį (jei buvo pranešta apie pažeidimus).“.

14. Išdėstau 251 punktą taip:

„251. Tarpinė institucija teikia mokėjimo institucijai jai priskirtų BPD priemonių įgyvendinimo ataskaitas:

251.1. iki kiekvieno mėnesio 15 dienos už praeitą mėnesį -jai priskirtų BPD priemonių mėnesio finansinę ataskaitą (Taisyklių 20 priedas) ir BPD priemonių būklės ataskaitinio mėnesio paskutinę dieną ataskaitą (Taisyklių 21 priedas). BPD priemonių būklės ataskaitinio mėnesio paskutinę dieną ataskaita neteikiama, jei už tą patį atsiskaitomąjį laikotarpį teikiama BPD priemonių projektų finansinės būklės ataskaita (Taisyklių 23 priedas);

251.2. iki kiekvieno mėnesio 25 dienos – per ateinančius tris mėnesius planuojamų patirti išlaidų iš ES finansinės paramos ir bendrojo finansavimo specialiųjų programų lėšų, skirtų atitinkamo ES struktūrinio fondo projektams įgyvendinti, ataskaitą (Taisyklių 17 priedas);

251.3. per 15 kalendorinių dienų ketvirčiui pasibaigus – planuojamų išlaidų, skirtų atitinkamo struktūrinio fondo projektams įgyvendinti einamaisiais ir pirmais ateinančiais metais, ataskaitą (Taisyklių 18 priedas);

251.4. iki vasario 15 d., balandžio 15 d., birželio 15 d., rugpjūčio 15d., spalio 15 d. ir gruodžio 15 d. pateikia mokėjimo institucijai pagal kompetenciją užpildytas ir tarpinės institucijos įgaliotų asmenų patvirtintas atitinkamo struktūrinio fondo BPD priemonių išlaidų, patirtų ir pripažintų deklaruotinomis Europos Komisijai nuo išlaidų tinkamumo finansuoti laikotarpio pradžios iki atitinkamo ataskaitinio laikotarpio pabaigos, t. y. sausio 31 d., kovo 31 d., gegužės 31 d., liepos 31 d., rugsėjo 30 d. ir lapkričio 30 d. imtinai, deklaracijas pagal Taisyklių 24 priede pateiktą formą ir jai priskirtų BPD priemonių projektų finansinės būklės ataskaitas (Taisyklių 23 priedas), taip pat šių dokumentų elektroninius variantus. Mokėjimo institucija, atsižvelgdama į atitinkamam ES struktūriniam fondui skirtoje Valstybės iždo sąskaitoje esančius lėšų likučius, turi teisę paprašyti tarpinių institucijų pateikti išlaidų deklaracijas ir šiame punkte nenurodytais terminais.“.

15. Išdėstau 252 punktą taip:

„252. Tarpinė institucija teikia vadovaujančiajai institucijai:

252.1. per du mėnesius kiekvieniems kalendoriniams metams pasibaigus – jai priskirtų BPD priemonių metines įgyvendinimo ataskaitas (Taisyklių 22 priedas);

252.2. per 10 darbo dienų kiekvienam kalendoriniam ketvirčiui pasibaigus pateikia vadovaujančiajai institucijai BPD priemonių skundų nagrinėjimo žurnalą (Taisyklių 25 priedas).“.

16. Išdėstau 253 punktą taip:

„253. Tarpinė institucija iki sausio 31 d., balandžio 30 d., liepos 31 d. ir spalio 31 d. teikia vadovaujančiajai ir mokėjimo institucijoms ir FNTT pranešimus apie pažeidimus (Taisyklių 26 priedas), taip pat šių pranešimų elektroninius variantus. Jei per ataskaitinį ketvirtį pažeidimų nebuvo nustatyta arba įtarta, tarpinė institucija apie tai informuoja vadovaujančiąją ir mokėjimo institucijas ir FNTT ir teikia atnaujintą informaciją apie pažeidimų šalinimą pagal Europos Komisijos 2004 m. liepos 11 d. reglamento Nr. 1681/94 5 straipsnį (jei buvo pranešta apie pažeidimus).“.

17. Papildau taisykles šiuo 25 priedu (pridedama).

18. Papildau taisykles šiuo 26 priedu (pridedama).

19. Papildau taisykles šiuo 27 priedu (pridedama).

FINANSŲ MINISTRAS	ZIGMANTAS BALČYTIS

Lietuvos 2004–2006 m. bendrojo

programavimo dokumento (BPD) priemonių ir

projektų, finansuojamų įgyvendinant šias

priemones, administravimo ir finansavimo

taisyklių 25 priedas

(BPD priemonių skundų nagrinėjimo žurnalo forma)

__________________________________________________________

(tarpinės institucijos pavadinimas)

BPD <PRIEMONIŲ KODAI PAGAL BPD> PRIEMONIŲ SKUNDŲ NAGRINĖJIMO ŽURNALAS

__________ Nr. ___________

(data)

_________________________

(sudarymo vieta)

Eil. Nr.	Skundo gavimo data	Skundą padavęs pareiškėjas/ projekto vykdytojas	Paraiškos/ projekto numeris	Skundo esmė	Skundo nagrinėjimo eiga/ veiksmai	Priimtas sprendimas	Sprendimo priėmimo data	Galutinis skundo nagrinėjimo rezultatas

___________________________________

(Vadovo arba jo įgalioto asmens pareigos)	(Parašas)	(Vardas ir pavardė)

___________________________________

(Pareigos)	(Parašas)	(Vardas ir pavardė)

_________________

Lietuvos 2004–2006 m. bendrojo

programavimo dokumento priemonių ir

projektų, finansuojamų įgyvendinant šias

priemones, administravimo ir finansavimo

taisyklių

26 priedas

(Pranešimo apie pažeidimą pagal Europos Komisijos 1994 m. liepos 11 d. reglamento Nr. 1681/94 3 ir 5 straipsnius forma)

(Institucijos pavadinimas)

_________ Nr. ____________

(data)

_________________________

(sudarymo vieta)

PRANEŠIMAS APIE PAŽEIDIMĄ PAGAL EUROPOS KOMISIJOS 2004 M. LIEPOS 11 D. REGLAMENTO Nr. 1681/94 3 IR 5 STRAIPSNIUS

1. Informacija apie pranešimą 1.1. Pažeidimo registracijos numeris 1.2. Ketvirtis, už kurį atsiskaitoma 1.3. Ar pažeidimo tyrimas užbaigtas?
2. Informacija apie atsakinga institucija 2.1. Pirminį pranešimą parengusi institucija 2.2. Pranešimo rengėjas 2.3. Telefono numeris 2.4. Elektroninio pašto adresas
3. Informacija apie projektą 3.1. Programavimo periodas 3.2. Programos pavadinimas 3.3. Programos numeris 3.4. Priemonės pavadinimas 3.5. Priemonės numeris 3.6. Projekto numeris 3.7. Projekto pavadinimas 3.8. Projekto vykdytojas 3.9. Projekto partneris (-iai)
4. Pažeistos teisės aktų nuostatos 4.1. Bendrijų teisės akto pavadinimas, numeris, straipsnis 4.2. Lietuvos Respublikos teisės akto pavadinimas, numeris, straipsnis
5. Informacija apie pažeidimą 5.1. Data/ laikotarpis, kada padarytas pažeidimas 5.2. Data, kada gauta pirminė informacija, dėl kurios kilo įtarimas dėl pažeidimo 5.3. Pažeidimo nustatymo data 5.4. Pirminės informacijos šaltinis 5.5. Jei pažeidimas nustatytas atliekant patikrą vietoje, nurodykite, kodėl buvo atliekama patikra 5.6. Pažeidimo pobūdis 5.7. Pažeidimo tipas 5.8. Kaip buvo atliktas pažeidimas 5.9. Su pažeidimu susijusių projekto išlaidų dydis (Lt) 5.10. Ar su pažeidimu susiję kitų valstybių fiziniai arba juridiniai asmenys 5.10.1. Jei taip: 5.10.1.1. Europos Sąjungos šalių 5.10.1.2. trečiųjų šalių 5.11. Pažeidimo nustatymo metodas (-ai)
6. Susijusios institucijos 6.1. Pažeidimą nustačiusi institucija ar tarnyba 6.2. Institucija, atsakinga už pažeidimo tyrimą

7. Pažeidime dalyvavę asmenys ir organizacijos 7.1. Pažeidime dalyvavę fiziniai asmenys: 7.1.1. Vardas 7.1.2. Pavardė 7.1.3. Pareigos 7.2. Asmuo, atstovaujantis pažeidime dalyvavusiai organizacijai: 7.2.1. Vardas 7.2.2. Pavardė 7.2.3. Pareigos 7.2.4. Telefono numeris: 7.2.5. Faksas 7.3. Pažeidime dalyvavę juridiniai asmenys: 7.3.1. Įmonės pavadinimas 7.3.2. Teisinė forma 7.3.3. Įmonės kodas 7.3.4. Adresas 7.3.5. Pašto indeksas 7.3.6. Miestas 7.3.7. Šalis 7.3.8. Telefono numeris 7.3.9. Faksas
8. Pažeidimo tyrimo būklė 8.1. Pažeidimo nagrinėjimo būklė ir eiga 8.2. Finansinė skolos būklė 8.3. Lėšų susigrąžinimo procedūros nutraukimo priežastys
9. Finansinė informacija	Iš viso	Paramos lėšos	Projekto vykdytojo lėšos

struktūrinio fondo lėšos	bendrojo finansavimo lėšos	bendrojo finansavimo lėšos	privačios lėšos
9.1. Projekto tinkamų finansuoti išlaidų dydis
9.2. Faktinis pažeidimo finansinis poveikis (su pažeidimu susijusios išmokėtos lėšos)
9.3. Potencialus pažeidimo finansinis poveikis (su pažeidimu susijusios, bet neišmokėtos lėšos)
9.4. Susigrąžinta suma
9.5. Susigrąžintina suma
9.6. Paramos lėšų susigrąžinimo galimybės
10. Papildoma informacija

________________________	______________________

(Vadovo arba jo įgalioto	(Parašas)	(Vardas ir pavardė)

asmens pareigų pavadinimas)

________________________	______________________

(Pažeidimų kontrolieriaus	(Parašas)	(Vardas ir pavardė)

pareigų pavadinimas)

______________

Lietuvos 2004–2006 m. bendrojo

programavimo dokumento priemonių ir

projektų, finansuojamų įgyvendinant šias

priemones, administravimo ir finansavimo

taisyklių

27 priedas

PRANEŠIMO APIE PAŽEIDIMĄ PAGAL EUROPOS KOMISIJOS 1994 M. LIEPOS 11 D. REGLAMENTO Nr. 1681/94 3 IR 5 STRAIPSNIUS PILDYMO INSTRUKCIJA

Pranešimai apie pažeidimus rengiami vadovaujantis Europos Komisijos Kovos su sukčiavimu tarnybos (OLAF) 2002 m. balandžio 11 d. darbo dokumentu „Praktiniai nurodymai dėl pažeidimu pranešimo“ (European Commission European Anti-Fraud Office (OLAF), Working Document „Requirement to notify irregularities: practical arrangements“). Teikiami pranešimai apie visus pažeidimus neatsižvelgiant į Europos Komisijos 1994 m. liepos 11 d. reglamento Nr. 1681/94 12 str. nustatytą minimalią su pažeidimu susijusią Struktūrinio fondo lėšų sumą.

Pildo atsakingas institucijos darbuotojas

1. Informacija apie pranešima 1.1. Pažeidimo registracijos numeris	1.1. Kiekvienam pažeidimui suteikiamas unikalus registracijos numeris. Pažeidimo registracijos numerio pavyzdys: BPD2004/ESF/2.1/3/001, BPD2004/ESF/2.1/5/001/01. Pažeidimo registracijos numeris susideda iš 6 dalių, atskirtų ženklu „/“:

Dalies numeris	1	2	3	4	5	6

Dalies pavyzdys	BPD 2004	ESF	2.1	5	001	01

1) programos identifikavimo ženklo. Visuomet naudojama BPD2004;

2) ES struktūrinio fondo pavadinimo santrumpos. Europos Žemės ūkio orientavimo ir garantijų fondo Orientavimo skyriaus santrumpa -EZUF, Žuvininkystės orientavimo finansinės priemonės – ZOFP, Europos socialinio fondo – ESF, Europos regioninės plėtros fondo -ERPF;

3) BPD priemonės numerio. BPD priemonės numeris susideda iš dviejų skaičių, atskirtų tašku. Pirmasis vienaženklis skaičius žymi BPD prioriteto numerį, antrasis vienaženklis arba dviženklis skaičius -konkretaus BPD prioriteto priemonės numerį. Pvz., BPD antrojo prioriteto pirmosios priemonės „Įsidarbinimo gebėjimų ugdymas“ numeris būtų 2.1;
4) Europos Komisijos 1994 m. liepos 11 d. reglamento Nr. 1681/94 straipsnio numerio, pagal kurį teikiamas pranešimas apie pažeidimą. Įrašoma 3, jei teikiama informacija apie naujai užregistruotą pažeidimą, arba 5, jei teikiama papildoma informacija apie anksčiau praneštą pažeidimą;

5) pažeidimo numerio. Pažeidimo numeris susideda iš triženklio skaičiaus, suteikiamo chronologine eilės tvarka pagal atskirą BPD priemonę. Pvz., pirmojo pagal BPD 2.1 priemonę užregistruoto pažeidimo numeris būtų 001, antrojo – 002 ir t. t.;

6) šeštoji pažeidimo registracijos numerio dalis pildoma tuomet, jei pranešimas apie pažeidimą teikiamas pagal Europos Komisijos 1994 m. liepos 11 d. reglamento Nr. 1681/94 5 str. Šią registracijos numerio dalį sudaro dviženklis skaičius, suteikiamas chronologine eilės tvarka kiekvieną kartą, kai teikiama papildoma informacija apie konkretų anksčiau praneštą pažeidimą. Pvz., kai papildoma informacija apie konkretų anksčiau praneštą pažeidimą teikiama pirmą kartą – įrašoma 01, jei antrą kartą – 02 ir t. t.
1.2. Ketvirtis, už kurį atsiskaitoma	1.2. Nurodoma metai ir ketvirtis, kuriame užregistruotas pažeidimas. Metai ir ketvirtis, kuriuose užregistruotas pažeidimas, atskiriami ženklu „/“. Ketvirčiui žymėti naudojama iki trijų ženklų (romėniški skaitmenys), pvz., 2005/111. Jei pranešimas teikiamas pagal Europos Komisijos 1994 m. liepos 11 d. reglamento Nr. 1681/94 5 straipsnį, nurodomas ketvirtis, už kurį teikiama informacija.
1.3. Ar pažeidimo tyrimas užbaigtas?	1.3. Pateikiama informacija, ar pažeidimo nagrinėjimas yra užbaigtas ar ne. Nurodoma „ taip“, jei pažeidimo nagrinėjimas yra užbaigtas, arba „ ne“, jei pažeidimo nagrinėjimas nėra užbaigtas (pvz., jei vyksta administracinis arba baudžiamasis tyrimas, projekto vykdytojas negrąžino paramos lėšų ir pan.).
2. Informacija apie atsakinga institucija
2.1. Pirminį pranešimą parengusi institucija	2.1. BPD administruojančios institucijos, parengusios pirminį pranešimą apie pažeidimą, pavadinimas. Jei pirminį pranešimą apie pažeidimą rengia įgyvendinančioji institucija pagal taisyklių 250.6 punktą, ji nurodo savo pavadinimą. Jei pranešimą rengia tarpinė institucija pagal Taisyklių 253 punktą ji nurodo įgyvendinančiosios institucijos, iš kurios gavo pranešimą pavadinimą; jei pažeidimą nustatė tarpinė institucija ir parengė pirminį pranešimą apie pažeidimą, ji nurodo savo pavadinimą.
2.2. Pranešimo rengėjas	2.2. Šį pranešimą parengusio darbuotojo pareigos, vardas ir pavardė.
2.3. Telefono numeris	2.3. Šį pranešimą parengusio darbuotojo telefono numeris.
2.4. Elektroninio pašto adresas	2.4. Šį pranešimą parengusio darbuotojo elektroninio pašto adresas.
3. Informacija apie projektą
3.1. Programavimo periodas	3.1. Programavimo periodas. Visuomet nurodoma 2004–2006 m.
3.2. Programos pavadinimas	3.2. Programos pavadinimas. Visuomet nurodoma BPD.
3.3. Programos numeris	3.3. Europos Komisijos sprendime, patvirtinančiame Bendrijos struktūrinės paramos, skiriamos pagal 1 tikslą Lietuvoje, bendrąjį programavimo dokumentą BPD suteiktas numeris.
3.4. Priemonės pavadinimas	3.4. BPD priemonės, pagal kurią teikiama parama projektui, kurį įgyvendinant padarytas pažeidimas, pavadinimas.
3.5. Priemonės numeris	3.5. BPD priemonės, pagal kurią teikiama parama projektui, kurį įgyvendinant padarytas pažeidimas, numeris. BPD priemonės numeris susideda iš dviejų skaičių, atskirtų tašku. Pirmasis vienaženklis skaičius žymi BPD prioriteto numerį, antrasis vienaženklis arba dviženklis skaičius – konkretaus BPD prioriteto priemonės numerį.
3.6. Projekto numeris	3.6. Projekto, kurį įgyvendinant padarytas pažeidimas, numeris (pvz., BPD04-2.1.0-02-05/9999).
3.7. Projekto pavadinimas	3.7. Projekto, kurį įgyvendinant padarytas pažeidimas, pavadinimas.
3.8. Projekto vykdytojas	3.8. Juridinio ar fizinio asmens, su kuriuo sudaryta paramos sutartis, pavadinimas.
3.9. Projekto partneris (-iai)	3.9. Projekto partnerio (-ių) pavadinimas.
4. Pažeistos teisės aktų nuostatos
4.1. Bendrijų teisės akto pavadinimas, numeris, straipsnis	4.1. Nurodomas Bendrijų teisės aktą(-us) priėmusios institucijos pavadinimas, teisės akto(-ų) pavadinimas (-ai) (pvz.: sprendimas, reglamentas), numeris(-iai) ir straipsnis (-iai), kuris(-ie) buvo pažeistas (-i).
4.2. Lietuvos Respublikos teisės akto pavadinimas, numeris, straipsnis	4.2. Nurodomas Lietuvos Respublikos teisės aktą(-us) priėmusios institucijos pavadinimas, teisės akto(-ų) pavadinimas (-ai), numeris (-iai), straipsnis(-iai) ir/arba punktas(-ai), kuris(-ie) buvo pažeistas(-i).
5. Informacija apie pažeidimą
5.1. Data/ laikotarpis, kada padarytas pažeidimas	5.1. Nurodoma data (jei pažeidimas buvo pavienis veiksmas) arba laikotarpis (jeigu pažeidimo padarymas vyko sistemingai ar truko atitinkamą laiko tarpą), kada padarytas pažeidimas (pvz., 2005-09-11, 2005-03-12-2005-03-20).
5.2. Data, kada gauta pirminė informacija, dėl kurios kilo įtarimas dėl pažeidimo	5.2. Nurodoma data, kada gauta pirminė informacija, sukėlusi įtarimą dėl pažeidimo.
5.3. Pažeidimo nustatymo data	5.3. Nurodoma data, kada pažeidimas buvo pirmą kartą oficialiai nustatytas, bei pažeidimo nustatymą patvirtinantis dokumentas (pvz., raštas, pažyma ir pan.).
5.4. Pirminės informacijos šaltinis	5.4. Nurodomas pirminės informacijos, sukėlusios įtarimą dėl pažeidimo, ir kuria remiantis buvo imtasi atitinkamų veiksmų pažeidimui nustatyti, šaltinis (pvz., gautas skundas (nurodoma skundą pateikusio fizinio ar juridinio asmens pavadinimas, skundo gavimo data ir numeris), informacija žiniasklaidoje (nurodomas žiniasklaidos informacijos šaltinio pavadinimas, data), dokumentų patikra (nurodomas patikrintų dokumentų pavadinimas, data, dokumento rengėjas) ir pan.).
5.5. Jei pažeidimas nustatytas atliekant patikrą vietoje, nurodykite, kodėl buvo atliekama patikra	5.5. Jei pažeidimas nustatytas atliekant patikrą vietoje, nurodomos patikros vietoje atlikimo priežastys (pvz., planuota patikra vietoje, neplanuota patikra vietoje reaguojant į pirminę informaciją dėl įtariamo pažeidimo ir pan.).
5.6. Pažeidimo pobūdis	5.6. Nurodoma, ar padarytoji (nustatytoji) veika apibrėžiama kaip: 1) pažeidimas (apibrėžtas ES finansinės paramos naudojimo pažeidimų nustatymo bei šalinimo ir apribojimų gauti ES finansinę paramą nustatymo taisyklių, patvirtintų finansų ministro 2005 m. spalio 17 d. įsakymu Nr. 1K-307 (Žin., 2005, Nr. 127-4588), 2 punkte) ar 2) nusikalstama veika (įtarimas nusikalstama veika) tuo atveju, jei dėl tokios veikos yra pradėtas tyrimas pagal Lietuvos Respublikos baudžiamojo proceso kodeksą (Žin., 2002, Nr. 37-1341), ypač pagal Konvencijos dėl Europos Bendrijų finansinių interesų apsaugos, parengtos vadovaujantis Europos Sąjungos sutarties K.3 straipsniu, (Žin., 2004, Nr. 112-4178) 1 straipsnio 1 dalies a punkte nurodytus sukčiavimo atvejus.
5.7. Pažeidimo tipas	5.7. Nurodoma padaryta su pažeidimu susijusi veika (pvz., sąskaitos suklastojimas pakeičiant pirminę sumą viešųjų pirkimų procedūrų pažeidimas, projekto įgyvendinimo ataskaitoje pateikta klaidinanti informacija).
5.8. Kaip buvo atliktas pažeidimas	5.8. Išsamiai aprašoma padarytoji (nustatytoji) su pažeidimu susijusi veika ir nurodomas su pažeidimu susijusių projekto išlaidų kategorijos pavadinimas (pvz., projekto vykdytojas kartu su 2005 m. spalio 6 d. mokėjimo prašymu Nr. 2 pateikė suklastotą kompiuterio pirkimo sąskaitą, projekto išlaidų kategorija -įrangos įsigijimas).
5.9. Su pažeidimu susijusių projekto išlaidų dydis (Lt)	5.9. Nurodoma grąžintinų projekto išlaidų, susijusių su pažeidimu, suma litais, jei paramos lėšos jau buvo išmokėtos (tuomet nurodoma suma turi sutapti su pranešimo apie pažeidimą 9.2 punkto grafoje „Iš viso“ pateikiama suma), arba su pažeidimu susijusių, bet neišmokėtų projekto lėšų suma litais, jei pažeidimas nustatytas prieš išmokant paramos lėšas (tuomet nurodoma suma turi sutapti su pranešimo apie pažeidimą 9.3 punkto grafoje „Iš viso“ pateikiama suma).
5.10. Ar su pažeidimu susiję kitų valstybių fiziniai arba juridiniai asmenys?	5.10. Nurodoma „taip“, jei su pažeidimu susijusioje veikoje dalyvavo kitų valstybių fiziniai arba juridiniai asmenys, arba „ne“, jei su pažeidimu susijusioje veikoje kitų valstybių fiziniai arba juridiniai asmenys nedalyvavo;
5.10.1. Jei taip:	5.10.1. šis punktas pildomas tik tuo atveju, jei 5.10 punkte pažymėta „ taip „:
5.10.1.1. Europos Sąjungos šalių	5.10.1.1 nurodomos ES šalys;
5.10.1.2. trečiųjų šalių	5.10.1.2. nurodomos trečiosios šalys.
5.11. Pažeidimo nustatymo metodas (-ai)	5.11. Nurodomi veiksmai (taikyta praktika), kuriuos atliekant buvo nustatytas pažeidimas (pvz., neplanuota patikra vietoje, veiklos atrankinis patikrinimas, papildomas išlaidas įrodančių dokumentų patikrinimas).
6. Susijusios institucijos
6.1. Pažeidimą nustačiusi institucija ar tarnyba	6.1. Nurodomas pažeidimą nustačiusios institucijos ar tarnybos pavadinimas (pvz., Nacionalinė mokėjimo agentūra prie Žemės ūkio ministerijos, Finansinių nusikaltimų tyrimo tarnyba prie Vidaus reikalų ministerijos).
6.2. Institucija, atsakinga už pažeidimo tyrimą	6.2. Nurodoma institucija, atsakinga už pažeidimo tyrimą taip pat nurodomas teisinis pagrindas, kodėl atsakomybė priskirta šiai institucijai, bei dokumentas, pagal kurį jai perduotas pažeidimo nagrinėjimas.
7. Pažeidime dalyvavę asmenys	Nurodomi su pažeidimu susijusioje veikoje dalyvavusių asmenų duomenys.
7.1. Pažeidime dalyvavę fiziniai asmenys: 7.1.1. Vardas 7.1.2. Pavardė 7.1.3. Pareigos 7.2. Pažeidime dalyvavę juridiniai asmenys: 7.2.1. Įmonės pavadinimas 7.2.2. Teisinė forma 7.2.3. Įmonės kodas 7.2.4. Įmonės buveinės adresas 7.2.5. Pašto indeksas 7.2.6. Miestas 7.2.7. Šalis 7.2.8. Telefono numeris 7.2.9. Faksas 7.3. Asmuo, atstovaujantis pažeidime dalyvavusiam juridiniam asmeniui: 7.3.1. Vardas 7.3.2. Pavardė 7.3.3. Pareigos 7.3.4. Telefono numeris: 7.3.5. Faksas
8. Pažeidimo tyrimo būklė	8. Pateikiama informacija apie pažeidimo tyrimo būklę bei jo nagrinėjimo eigą pranešimo rengimo metu.
8.1. Pažeidimo nagrinėjimo būklė ir eiga	8.1. Nurodoma pažeidimo būklė (pvz., administracinis procesas, teisminis nagrinėjimas, byla nutraukta, pažeidimo tyrimas baigtas) ir pateikiama išsami informacija apie pažeidimo nagrinėjimo eigą, nurodant visus pažeidimą nustačiusios ir pažeidimo tyrimą atliekančios institucijos atliktus su pažeidimo nagrinėjimu susijusius veiksmus.
8.2. Finansinė skolos būklė	8.2. Nurodoma finansinė skolos būklė. Pvz., grąžintinos sumos dydis dar nepatvirtintas, susigrąžinimo procedūra dar nepradėta, susigrąžinimo procedūra vyksta, susigrąžinimo procedūra nutraukta, susigrąžinimo procedūra apskųsta, visa suma susigrąžinta, skola pripažinta beviltiška, grąžintinų sumų nėra (nurodoma tuo atveju, jei pažeidimas nustatytas dar neišmokėjus paramos lėšų).
8.3. Lėšų susigrąžinimo procedūros nutraukimo priežastys	8.3. Išsamiai aprašomos priežastys, dėl kurių buvo nutrauktos lėšų susigrąžinimo procedūros (jeigu jos nutrauktos).

9. Finansinė informacija	Iš viso	Paramos lėšos	Projekto vykdytojo lėšos

struktūrinis fondas	bendrasis finansavimas	bendrasis finansavimas	privačios lėšos
9.1. Projekto tinkamų finansuoti išlaidų dydis:	Nurodoma visa projekto tinkamų finansuoti išlaidų suma, nustatyta paramos sutartyje.	Nurodoma projektui skirta struktūrinio fondo paramos dalis.	Nurodoma projektui iš spec. programos skirta bendrojo finansavimo dalis.	Nurodoma projekto vykdytojo projektui įgyvendinti skirta bendrojo finansavimo dalis.	Nurodoma privačių lėšų suma, kurias projekto vykdytojas įsipareigojo panaudoti projektui įgyvendinti.
9.2. Faktinis pažeidimo finansinis poveikis (su pažeidimu susijusios išmokėtos lėšos)	Nurodoma bendra su pažeidimu susijusių išmokėtų lėšų suma.	Nurodoma su pažeidimu susijusių išmokėtų struktūrinio fondo paramos lėšų suma.	Nurodoma su pažeidimu susijusių iš spec. programos išmokėtų bendrojo finansavimo lėšų suma.	Nurodoma su pažeidimu susijusių projekto vykdytojo išmokėtų bendrojo finansavimo lėšų suma.	Nurodoma su pažeidimu susijusių išmokėtų privačių lėšų suma.
9.3. Potencialus pažeidimo finansinis poveikis (su pažeidimu susijusios, bet neišmokėtos lėšos) (Šis punktas pildomas, jei pažeidimas nustatytas dar neišmokėjus paramos lėšų)	Nurodoma bendra su pažeidimu susijusių neišmokėtų lėšų suma.	Nurodoma su pažeidimu susijusių neišmokėtų struktūrinio fondo paramos lėšų suma.	Nurodoma su pažeidimu susijusių iš spec. programos skirtų neišmokėtų lėšų suma.	Nurodoma su pažeidimu susijusių projekto vykdytojo neišmokėtų bendrojo finansavimo lėšų suma.	Nurodoma privačių su pažeidimu susijusių neišmokėtų lėšų suma.
9.4. Susigrąžinta suma (Šis punktas pildomas, jei išmokėtos su pažeidimu susijusios paramos lėšos arba jų dalis yra susigrąžintos)	Nurodoma bendra susigrąžinta su pažeidimu susijusių išmokėtų paramos lėšų suma.	Nurodoma susigrąžinta su pažeidimu susijusių išmokėtų struktūrinio fondo paramos lėšų suma.	Nurodoma susigrąžinta su pažeidimu susijusių iš spec. programos išmokėtų bendrojo finansavimo lėšų suma.	Nepildoma.	Nepildoma.
9.5. Susigrąžintina suma (suma, likusi susigrąžinti, t. y. 9.5 punkto suma = 9.2 punkto suma minus 9.4 punkto suma)	Nurodoma bendra likusi susigrąžinti su pažeidimu susijusių išmokėtų paramos lėšų suma.	Nurodoma likusi susigrąžinti su pažeidimu susijusių išmokėtų struktūrinio fondo paramos lėšų suma.	Nurodoma likusi susigrąžinti su pažeidimu susijusių iš spec. programos išmokėtų bendrojo finansavimo lėšų suma.	Nepildoma.	Nepildoma.
9.6. Paramos lėšų susigrąžinimo galimybės	Nurodoma informacija, pagrindžiant galimybę (arba jos nebuvimą) susigrąžinti iš projekto vykdytojo išmokėtas paramos lėšas. Jei yra galimybė susigrąžinti išmokėtas paramos lėšas, nurodoma, kada tikėtina jas susigrąžinti.
10. Papildoma informacija	Šiame punkte prašome nurodyti, Jūsų nuomone, svarbią informaciją jei ji nebuvo nurodyta kituose punktuose.

________________________	___________	______________________

(Vadovo arba jo įgalioto	(Parašas)	(Vardas ir pavardė)

asmens pareigų pavadinimas)

________________________	___________	______________________

(Pažeidimų kontrolieriaus	(Parašas)	(Vardas ir pavardė)

pareigų pavadinimas)

______________